Op BPhil-vlak volg die departement die nagraadse T-taalspesifikasie (50% Afrikaans, 50% Engels) van die Universiteit soos vervat in die US se amptelike taalbeleid en -plan.
​Die volgende stel riglyne word as 'n gedragskode voorgestel om te verseker dat die verhouding tussen studieleier/promotor en navorsingsgebaseerde nagraadse student van so 'n aard is dat dit bevorderlik is vir suksesvolle nagraadse studie aan die US:
Die pleeg van plagiaat word in 'n baie ernstige lig in die joernalistiek en in hierdie Departement se opleiding beskou. Studente wat plagiaat pleeg, sal nul vir 'n werkstuk ontvang en ook nie toegelaat word om verder enige werk in 'n spesifieke module in te dien nie. Dit beteken dat die graad nie voltooi kan word nie. Indien u onseker is oor wat plagiaat is, word u verwys na die volgende webwerwe waar die verskillende vorme van plagiaat uiteengesit word:
​Indien so 'n voorval wel voorkom, sal 'n interne dissiplinêre komitee die saak verder ondersoek. Die komitee bestaan uit twee persone uit die joernalistieke beroep (van wie een die voorsitter sal wees); twee uit die Departement Joernalistiek, en een uit die fakulteit. Die komitee sal 'n aanbeveling maak wat na die US se sentrale dissiplinêre komitee gestuur sal word vir formele afhandeling.​